| Medaljeoversikt |
| --- |
| Konkurrerte for ROCs flagg ROC |
|  i langrenn: |
| De olympiske ringer Olympiske vinterleker |
| Gull | 2022 Beijing | 4 x 5 km stafett |
| Konkurrerte for Russlands flagg Russland |
|  i langrenn: |
| Langrenn Junior-VM |
| Gull | Vuokatti 2021 |  5 km fri  |
| Sølv | Vuokatti 2021 |  Stafett  |
| Sølv | Lahti 2019 |  Stafett  |

**Veronika Sergejevna Stepanova** (russisk: Вероника Сергеевна Степанова; født 4. januar 2001 i Jelizovo) er en russisk langrennsløper som debuterte i verdenscupen i Engadin 13. mars 2021.

Hennes fremste meritt er stafettgull under Vinter-OL 2022 i Beijing. Under Junior-VM på ski 2021 i Vuokatti tok Stepanoca først gull på 5 km fri teknikk, før hun avsluttet mesterskapet med stafettsølv, på lag med Anna Kosjinova, Jevgenija Krypitskaja og Olga Zjolydeva. Hun fikk også stafettsølv under Junior-VM på ski 2019.

Idrettskarriere
---------------

### Sesongen 2017/18

Stepanova deltok i Osteuropa Cup i langrenn, men fikk ingen poeng denne sesongen. Den 2. desember 2017 deltok hun i sitt første FIS-renn, der hun kom på 55.-plass på sprinten i Versjina Tei i Russland.

### Sesongen 2018/19

Den 23. november 2018 fikk hun sine første poeng i Osteuropa Cup, da hun kom på 27.-plass på 5 km fri teknikk, og fikk fire poeng. Hun deltok i Junior-VM på ski 2019, og fikk der sølv på 4 x 3,3 km stafett. Individuelt gikk hun 5 km fri teknikk, og kom der på niendeplass. Under det russiske juniormesterskapet i langrenn 2019 i mars kom hun på 15.-plass på sprinten, 18.-plass på 5 km klassisk og sjuendeplass på 15 km fellesstart.

### Sesongen 2019/20

Hun deltok i Junior-VM på ski 2020 i Oberwiesenthal i Tyskland. Der kom hun på 12.-plass på sprinten, som gikk i fri teknikk. Deretter kom hun på niendeplass på 5 km klassisk og 20.-plass på 15 km fellesstart i fri teknikk. På stafetten kom Russland på femteplass.

### Sesongen 2020/21

Stepanova vant sitt første FIS-renn den 22. november 2020, da hun vant 5 km fri teknikk i Versjina Tei. Samme plass, seks dager senere, kom hun på tredjeplass i et sprintrenn i Osteuropa Cup, som ga 60 poeng i denne kontinentalcupen. Hun fikk til sammen 75 poeng i Osteuropa Cup 2020/21, noe som holdt til en 49.-plass sammenlagt.

I februar deltok hun i Junior-VM på ski 2021 i Vuokatti i Finland. Hun startet mesterskapet med en fjerdeplass på sprinten, og hun vant 5 km fri teknikk. I tillegg deltok hun på det russiske laget som fikk sølv på 4 x 3,3 km stafett, bak Sverige. Hun debuterte i verdenscupen den 13. mars 2021, med en 40.-plass på 10 km klassisk i Engadin i Sveits. Dagen etter kom hun på 27.-plass på jaktstarten samme plass. Under det russiske juniormesterskapet i langrenn 2021 vant hun sprinten i fri teknikk og 15 km fellesstart, og hun deltok også i det russiske mesterskapet, der hun kom på 12.-plass på sprinten og fikk samme plassering på 10 km fri teknikk. I Verdenscupen i langrenn 2020/21 kom hun på 117.-plass med 4 poeng.

### Sesongen 2021/22

Hun deltok i Sesongåpningen i langrenn i Finland 2021, der hun kom på femteplass på 10 km fri teknikk og 16.-plass på sprinten. Den 4. desember kom hun på 17.-plass på 10 km i et verdenscuprenn på Lillehammer, og dagen etter vant hun 4 x 5 km stafett sammen med Julija Stupak, Natalja Neprjajeva og Tatjana Sorina, og fikk med det sin første verdenscupseier. Hun fikk også en tiendeplass i verdenscupen senere i desember, og sanket 65 verdenscuppoeng før jul.

Stepanova representerte ROC under Vinter-OL 2022, der russiske utøvere kunne delta under nøytralt flagg. Der kvalifiserte hun seg til finalen på sprinten, og endte der på sjuendeplass. Hun fikk gull på 4 x 5 km stafett, der hun gikk sammen med Julija Stupak, Natalja Neprjajeva og Tatjana Sorina. I februar deltok hun i U23-VM på ski 2022 på Lygnasæter i Norge, og fikk der to bronsemedaljer. Individuelt kom hun på tredjeplass på 10 km klassisk, og hun fikk i tillegg bronse på 4 x 5 km stafett.

Etter Russlands invasjon av Ukraina 2022 ble russiske utøvere utestengt fra alle FIS-arrangementer, fra 1. mars. Hun fullførte derfor ikke verdenscupen, og endte på 60.-plass totalt, med 65 poeng. Hun kom på sjuendeplass i U23-verdenscupen, som ble vunnet av Frida Karlsson, og i nasjonscupen kom Russland på tredjeplass. Den 23. mars ble det kjent at hun fikk startnekt av legene sine, uten at det ble utdypet hva årsaken til dette var. Hun deltok derfor ikke i det russiske mesterskapet på ski.

Resultater verdenscupen
-----------------------

### Enkeltseire

*Ingen*

Seire, lag

| Nr. | Dato | Sted | Disiplin | Lagkamerat |
| --- | --- | --- | --- | --- |
| 1. | 5. desember 2021 | Norges flagg Lillehammer | 4 × 5 km stafett | Julija Stupak, Natalja Neprjajeva, Tatjana Sorina |

### Sammenlagt

| Sesong | Sammenlagt | Distanse | Sprint | U23 |
| --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass |
| 2020/21 | 4 | 117. | 4 | 86. | - | - | 4 | 32. |
| 2021/22 | 65 | 60. | 65 | 31. | - | - | 65 | 7. |

Politiske uttalelser
--------------------

Under Russlands invasjon av Ukraina 2022 uttalte hun at "Foran øynene mine har Russland blitt mektig, stolt og suksessrikt. Ikke alle liker det, men vi vil vinne, slik vi vant i OL. Takk til presidenten fo å heve landets flagg høyt. Vi kommer ikke til å senke det. Jeg lover."

Referanser
----------

1. 1 2   infosport.ru[Hentet fra Wikidata]
2. ↑   Q110052768[Hentet fra Wikidata]
3. ↑  FIS - *Veronika Stepanova - Season 2018*, besøkt 6. januar 2022.
4. ↑  FIS - *Veronika Stepanova - Season 2019*, besøkt 6. januar 2022.
5. ↑  FIS - *Veronika Stepanova - Season 2020*, besøkt 6. januar 2022.
6. ↑  FIS - *Cup Standings - Eastern European Cup 2021*, besøkt 6. januar 2022.
7. ↑  FIS - *Veronika Stepanova - Season 2021*, besøkt 6. januar 2022.
8. ↑  FIS - *Veronika Stepanova - Season 2022*, besøkt 6. januar 2022.
9. ↑  Langrenn.com - *Veronika Stepanova har fått startnekt*, besøkt 29. mars 2022.
10. ↑  «Viste støtte til Putin – no vekkjer talen til stjerna avsky», NRK, 27. april 2022

Eksterne lenker
---------------

* (en) Veronika Stepanova – Olympics.com Rediger på Wikidata

* (en) Veronika Stepanova – Olympedia Rediger på Wikidata

* (en) Veronika Stepanova – FIS (langrenn) Rediger på Wikidata

| * v
* d
* r
De olympiske ringer Olympiske mestere på stafett langrenn, damer |
| --- |
| 3 × 5 km | 
* 1956: **Finland**
	+ Sirkka Polkunen
	+ Mirja Hietamies
	+ Siiri Rantanen
* 1960: **Sverige**
	+ Irma Johansson
	+ Britt Strandberg
	+ Sonja Ruthström-Edström
* 1964: **Sovjetunionen**
	+ Alevtina Koltsjina
	+ Jevdokija Meksjilo
	+ Klavdija Bojarskikh
* 1968: **Norge**
	+ Inger Aufles
	+ Babben Enger Damon
	+ Berit Mørdre
* 1972: **Sovjetunionen**
	+ Ljubov Mukhatsjeva
	+ Alevtina Oljunina
	+ Galina Kulakova

 |
| 4 × 5 km | 
* 1976: **Sovjetunionen**
	+ Nina Baldytsjova
	+ Zinaida Amosova
	+ Raisa Smetanina
	+ Galina Kulakova
* 1980: **Øst-Tyskland**
	+ Marlies Rostock
	+ Carola Anding
	+ Veronika Hesse
	+ Barbara Petzold
* 1984: **Norge**
	+ Inger Helene Nybråten
	+ Anne Jahren
	+ Brit Pettersen
	+ Berit Aunli
* 1988: **Sovjetunionen**
	+ Svetlana Nagejkina
	+ Nina Gavryljuk
	+ Tamara Tikhonova
	+ Anfisa Reztsova
* 1992: **SUS**
	+ Jelena Välbe
	+ Raisa Smetanina
	+ Larisa Lazutina
	+ Ljubov Jegorova
* 1994: **Russland**
	+ Jelena Välbe
	+ Larisa Lazutina
	+ Nina Gavryljuk
	+ Ljubov Jegorova
* 1998: **Russland**
	+ Nina Gavryljuk
	+ Olga Danilova
	+ Jelena Välbe
	+ Larisa Lazutina
* 2002: **Tyskland**
	+ Manuela Henkel
	+ Viola Bauer
	+ Claudia Künzel
	+ Evi Sachenbacher
* 2006: **Russland**
	+ Natalja Baranova-Masalkina
	+ Larisa Kurkina
	+ Julija Tsjepalova
	+ Jevgenija Medvedeva-Abruzova
* 2010: **Norge**
	+ Vibeke Skofterud
	+ Therese Johaug
	+ Kristin Størmer Steira
	+ Marit Bjørgen
* 2014: **Sverige**
	+ Ida Ingemarsdotter
	+ Emma Wikén
	+ Anna Haag
	+ Charlotte Kalla
* 2018: **Norge**
	+ Ingvild Flugstad Østberg
	+ Astrid Uhrenholdt Jacobsen
	+ Ragnhild Haga
	+ Marit Bjørgen
* 2022: **ROC**
	+ Julija Stupak
	+ Natalja Neprjajeva
	+ Tatjana Sorina
	+ Veronika Stepanova

 |